
            Nr.23/128/2006
BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege pentru ratificarea Memorandumului de înţelegere dintre Guvernul României şi Comunitatea Europeană privind participarea României la Programul comunitar multianual de acţiune în domeniul energiei „Energie Inteligentă – Europa” (2003 – 2006), semnat la Bucureşti la 5 decembrie 2005 şi la Bruxelles la 12 decembrie 2005, transmis, în procedură de urgenţă, cu adresa nr.P.L.X 540 din 19 iunie 2006, înregistrată la comisie sub nr.23/128 din 19 iunie 2006.



Potrivit prevederilor art.75 alin.(1) din Constituţia României, republicată, şi ale art.92 alin.(8) pct.1 din Regulamentul Camerei Deputaţilor, republicat, Camera Deputaţilor este prima Cameră sesizată.



În raport de obiectul şi conţinutul său, proiectul de lege face parte din categoria legilor ordinare.
PREŞEDINTE,

Dan Ioan Popescu

                                                                          Nr.23/128/2006
RAPORT
asupra proiectului de Lege pentru ratificarea Memorandumului de înţelegere dintre Guvernul României şi Comunitatea Europeană privind participarea României la Programul comunitar multianual de acţiune în domeniul energiei „Energie Inteligentă – Europa” (2003 – 2006), semnat la Bucureşti la 5 decembrie 2005 şi la Bruxelles la 12 decembrie 2005


În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere şi avizare în fond, în procedură de urgenţă, cu proiectul de Lege pentru ratificarea Memorandumului de înţelegere dintre Guvernul României şi Comunitatea Europeană privind participarea României la Programul comunitar multianual de acţiune în domeniul energiei „Energie Inteligentă – Europa” (2003 – 2006), semnat la Bucureşti la 5 decembrie 2005 şi la Bruxelles la 12 decembrie 2005, transmis cu adresa nr.P.L.X 540 din 19 iunie 2006, înregistrată la comisie sub nr.23/128 din 19 iunie 2006.



Potrivit prevederilor art.75 alin.(1) din Constituţia României, republicată, şi ale art.92 alin.(8) pct.1 din Regulamentul Camerei Deputaţilor, republicat, Camera Deputaţilor este prima Cameră sesizată.



Consiliul Legislativ a avizat proiectul de lege cu avizul nr.817 din 9 iunie 2006, cu observaţii şi propuneri preluate de către iniţiator.

Comisia pentru politică externă a avizat favorabil proiectul de lege cu avizul nr.33/540/21.06.2006.


Obiectul prezentului proiect de lege constă în ratificarea Memorandumului de înţelegere dintre Guvernul României şi Comunitatea Europeană privind participarea României la Programul comunitar multianual de acţiune în domeniul energiei „Energie Inteligentă – Europa” (2003 – 2006), semnat la Bucureşti la 5 decembrie 2005 şi la Bruxelles la 12 decembrie 2005. Prin Memorandum, se stabilesc cotele de participare ale României la acest program, participarea României la programul comunitar „Energie Inteligentă – Europa” (2003 – 2006) fiind condiţionată de asigurarea integrală a obligaţiilor financiare.





Potrivit prevederilor art.61 din Regulamentul Camerei Deputaţilor, comisia a examinat proiectul de lege în şedinţa din 21 iunie 2006.



La dezbateri au participat, în calitate de invitaţi, în conformitate cu art.55 alin. (2) din Regulamentul Camerei Deputaţilor – republicat, din partea Ministerului Economiei şi Comerţului, domnul Alexandru Săndulescu – director general.



La dezbaterea acestui proiect de lege, din totalul de 23 de membri ai comisiei au fost prezenţi 20 deputaţi.



În raport de obiectul şi conţinutul său, proiectul de lege face parte din categoria legilor ordinare.



În urma dezbaterilor, Comisia pentru industrii şi servicii a hotărât, în unanimitate, să propună plenului Camerei Deputaţilor, spre dezbatere şi adoptare, proiectul de Lege pentru ratificarea Memorandumului de înţelegere dintre Guvernul României şi Comunitatea Europeană privind participarea României la Programul comunitar multianual de acţiune în domeniul energiei „Energie Inteligentă – Europa” (2003 – 2006), semnat la Bucureşti la 5 decembrie 2005 şi la Bruxelles la 12 decembrie 2005, în forma prezentată de iniţiator.
                      PREŞEDINTE,                                         SECRETAR,    

                   Dan Ioan Popescu                                      Aurelia Vasile

Consilier,

Silvia Vlăsceanu

